CELEX: 62008TN0306
Language: ro
Date: 2008-08-01 00:00:00
Title: Cauza T-306/08 P: Recurs introdus la 1 august 2008 de Kurt-Wolfgang Braun-Neumann împotriva Ordonanței pronunțate la 23 mai 2008 de Tribunalul Funcției Publice în cauza F-79/07, Braun-Neumann/Parlamentul European

27.9.2008   
            
            
               RO
            
            
               Jurnalul Oficial al Uniunii Europene
            
            
               C 247/22
            
         Recurs introdus la 1 august 2008 de Kurt-Wolfgang Braun-Neumann împotriva Ordonanței pronunțate la 23 mai 2008 de Tribunalul Funcției Publice în cauza F-79/07, Braun-Neumann/Parlamentul European
   (Cauza T-306/08 P)
   (2008/C 247/43)
   Limba de procedură: germana
   Părțile
   
      Recurent: Kurt-Wolfgang Braun-Neumann (Lohr am Main, Germania) (reprezentant: P. Ames, Rechtsanwalt)
   
      Cealaltă parte în proces: Parlamentul European
   Concluziile recurentului
   
               —
            
            
               anularea Ordonanței pronunțate la 23 mai 2008 de Tribunalul Funcției Publice a Uniunii Europene în cauza F-79/07;
            
         
               —
            
            
               soluționarea litigiului, admiterea acțiunii recurentului precum și obligarea în mod corespunzător a Parlamentului European la plata retroactivă începând cu 1 august 2004 a restului de jumătate de pensie de urmaș după doamna Mandt în valoare de 1 670,84 euro pe lună plus dobânzi corespunzător ratei dobânzii pentru operațiunile de refinanțare marginală a Băncii Centrale Europene, majorate cu 3 %;
            
         
               —
            
            
               în subsidiar, trimiterea cauzei spre soluționare la Tribunalul Funcției Publice a Uniunii Europene.
            
         Motivele și principalele argumente
   Recursul este îndreptat împotriva Ordonanței pronunțate la 23 mai 2008 de Tribunalul Funcției Publice în cauza F-79/07, Braun-Neumann/Parlamentul European, prin care acțiunea recurentului a fost respinsă ca inadmisibilă.
   Recurentul invocă în susținerea recursului său faptul că Tribunalul Funcției Publice a comis erori de drept în interpretarea articolului 90 alineatul (2) din Statutul Funcționarilor Comunităților Europene, întrucât interpretarea efectuată de acesta încalcă principii generale ale dreptului comunitar. În opinia recurentului, interpretarea dată de respectiva instanță unei scrisori drept act cauzator de prejudiciu ar fi eronată. În continuare, principiul securității juridice ar fi respectat numai dacă lipsa informării cu privire la căile de atac disponibile ar fi considerată drept prejudiciabilă, în condițiile în care în rest drepturile justițiabilului erau compromise. În sfârșit, interpretarea efectuată de instanța respectivă ar fi neproporțională în privința consecințelor pentru recurent.